**Ministru kabineta noteikumu projekta „Grozījumi Ministru kabineta 2009.gada 31.marta noteikumos Nr.293 „Noteikumi par darbības programmas „Cilvēkresursi un nodarbinātība” papildinājuma 1.3.1.2.aktivitāti „Atbalsts pašnodarbinātības un uzņēmējdarbības uzsākšanai”” sākotnējās ietekmes novērtējuma ziņojums (anotācija)**

|  |
| --- |
| **I.Tiesību akta projekta izstrādes nepieciešamība** |
| 1. | Pamatojums | Noteikumu projekts sagatavots, pamatojoties uz:1. Eiropas Savienības struktūrfondu un Kohēzijas fonda vadības likuma 18.panta 10.punktu;
2. *Euro* ieviešanas kārtības likuma 6.pantu un 30.panta pirmā daļu;
3. Ministru kabineta 2012.gada 27.jūnija rīkojuma Nr.282 „Par „Koncepciju par normatīvo aktu sakārtošanu saistībā ar *eiro* ieviešanu Latvijā”” 7.1.apakšpunktu;
4. Komisijas Regulu (EK) Nr. 1998/2006 (2006. gada 15. decembris) par Līguma 87. un 88. panta piemērošanu *de minimis* atbalstam (turpmāk – Regula 1998/2006).
 |
| 2. | Pašreizējā situācija un problēmas | 2011.gada decembrī Eiropas Komisijas Nodarbinātības, sociālo lietu un iekļautības ģenerāldirektorāts (turpmāk – DG EMPL) veica auditu par Eiropas Sociālā fonda līdzfinansētās finanšu vadības instrumentu aktivitātes īstenošanu Latvijā un audita rezultātā tika aprēķināta finanšu korekcija 1.3.1.2.aktivitātes „Atbalsts pašnodarbinātības un uzņēmējdarbības uzsākšanai” (turpmāk – 1.3.1.2.aktivitāte) ietvaros. Ministru kabineta 2013.gada 5.marta sēdē (protokols Nr.13, 38§) tika pieņemts lēmums piekrist DG EMPL noteiktajam finanšu korekcijas apmēram (<http://www.mk.gov.lv/lv/mk/tap/?pid=40278062&mode=mk&date=2013-03-05>).Saskaņā ar Ministru kabineta 2013.gada 5.marta protokollēmuma 38.§ 9.punktu un Ministru kabineta 2013.gada 28.maija protokollēmuma 47.§ 9.punktu, Ekonomikas ministrija (turpmāk – EM) 2013.gada 27.jūnijā iesniedza Valsts Kancelejā Ministru kabineta noteikumu Nr.293 „Noteikumi par darbības programmas „Cilvēkresursi un nodarbinātība” papildinājuma 1.3.1.2.aktivitāti „Atbalsts pašnodarbinātības un uzņēmējdarbības uzsākšanai”” (turpmāk – MK noteikumi Nr.293) grozījumu projektu un 2013.gada 2.jūlija Ministru kabineta sēdē šie grozījumi tika apstiprināti. Atbilstoši veiktajiem aprēķiniem tika paredzēta finanšu korekcija 1.3.1.2.aktivitātei par 3 706 012 latiem samazinot Eiropas Sociālā fonda (turpmāk – ESF) finansējuma daļu, par 654 003 latiem samazinot valsts budžeta finansējuma daļu un par 1 200 873 latiem samazinot privātā finansējuma daļu un novirzot to 1.3.1.1.1.apakšaktivitātes „Atbalsts nodarbināto apmācībām komersantu konkurētspējas veicināšanai – atbalsts partnerībās organizētām apmācībām” (turpmāk – 1.3.1.1.1.aktivitāte) projektu iesniegumu atlases otrās kārtas projektu virssaistību aizvietošanai un sekmīgu projektu īstenošanai.Saskaņā ar DG EMPL sākotnēji pausto viedokli par korekcijas apjomu 1.3.1.2.aktivitātei, finanšu korekcija par grantu saimnieciskās darbības nodrošināšanai un apmācībām tika rēķināta pilnā apmērā, arī par vēl neizmaksātajām summām gala saņēmējiem. Vadošā iestāde iebilda pret šo DG EMPL viedokli, taču, lai pēc iespējas ātrāk varētu atsākt 1.3.1.2.aktivitātes pilnvērtīgu ieviešanu, izsniedzot aizdevumus ar procentu likmes subsīdiju, EM virzīja MK noteikumu Nr.293 projektu apstiprināšanai Ministru Kabineta sēdē, ņemot vērā pilno korekcijas apmēru. 2013.gada 4.jūlijā Vadošā iestāde nosūtīja DG EMPL gala aprēķinus finanšu korekcijai, un DG EMPL 2013.gada 2.augustā sniedza viedokli, ka piekrīt Vadošās iestādes finanšu korekcijas apmēram, ka tiek koriģēti ESF un valsts budžeta līdzekļi par to summu, kas ir izmaksāta gala saņēmējiem.2013.gada 12.septembrī Koalīcijas darba grupa lēma par 1.3.1.2.aktivitātes īstenošanai pieejamā finansējuma palielināšanu par 642 689 latiem (914 464 EUR), t.sk. 546 286 latiem (777 295 EUR) ESF finansējuma un 96 403 latiem (137 169 EUR) valsts budžeta finansējuma, pārdalot uz 1.3.1.2.aktivitāti 96 403 latu (137 169 EUR) valsts budžeta finansējuma un 112 895 latu (160 635 EUR) ESF finansējuma no 1.3.1.1.1.aktivitātes un 433 391 latu (616 660 EUR) ESF finansējuma no 1.3.1.1.4.aktivitātes „Atbalsts nodarbināto apmācībām komersantu konkurētspējas veicināšanai – atbalsts komersantu individuāli organizētām apmācībām” (turpmāk – 1.3.1.1.4.aktivitāte). Papildus pieejamais finansējums 1.3.1.2. aktivitātes ietvaros tiks novirzīts aizdevumu un procentu likmes subsīdijas piešķiršanai.Ņemot vērā, ka pēc DG EMPL audita ierosinājuma no 1.3.1.2.aktivitātes attiecināmajām izmaksām ir svītrotas apmācību izmaksas un apmācību nodrošināšanai ir izstrādāta atsevišķa valsts atbalsta programma (2013.gada 24.septembra Ministru kabineta noteikumi Nr.898 “Noteikumi par apmācību nodrošināšanu saimnieciskās darbības uzsācējiem un personām, kas vēlas uzsākt saimniecisko darbību”, kuru nefinansē no Eiropas Savienības fondiem, ir nepieciešams grozīt uzraudzības rādītāju.Ņemot vērā, ka ar 2014.gada 1.janvāri Latvijā plānots ieviest *euro*, ir nepieciešams veikt grozījumus MK noteikumos Nr.293, aizstājot tajā latus ar *euro*. Noteikumu projekts paredz izteikt summas *euro* un noteikt, ka līdz 2013.gada 31.decembrim norēķinus veic latos un šo noteikumu ietvaros noteiktās summas *euro* pārrēķina latos, ievērojot Padomes 1997.gada 17.jūnija Regulas (EK) Nr. 1103/97 par dažiem noteikumiem attiecībā uz *euro* ieviešanu noteikto maiņas kursu, Padomes 2013.gada 9.jūlija Regulu (ES) Nr. 870/2013, ar ko groza Regulu (EK) Nr. 2866/98 attiecībā uz euro maiņas kursu Latvijai, kā arī ievērojot *Euro* ieviešanas kārtības likuma 6.pantā noteiktos noapaļošanas principus. Noteikumu projektā summu konvertācija veikta atbilstoši *Euro* ieviešanas kārtības likuma 6.pantā noteiktajiem matemātikas principiem, izņemot 9.punktu, 33.-35.punktu un 1.pielikuma 6.1.punktā, kurā minētās naudas summas konvertētas atbilstoši *Euro* ieviešanas kārtības likuma 32.pantam un aktivitātē noteiktajiem finansējuma apjomiem. Grozītās tiesību normas *euro* nav personām nelabvēlīgākas par sākotnējo tiesību normu latos un nerada vērā ņemamu negatīvu ietekmi uz valsts budžetu. MK noteikumu Nr.293 2., 7. un 11.punktā norādītais finansējums *euro* atbilst EM ierosinātajiem grozījumiem darbības programmas „Cilvēkresursi un nodarbinātība” papildinājumā, kas tiek virzīti izskatīšanai Ministru kabineta sēdē vienlaicīgi ar šiem grozījumiem.Lai gan aktivitātē nav plānota jaunu projektu iesniegumu pieņemšana un atkārtota vērtēšana, tehniski grozījumi tiek veikti arī MK noteikumu Nr.293 1.pielikumā (projekta iesnieguma veidlapa), aizstājot naudas vienību „lats” ar „*euro*”, lai nodrošinātu, ka, veicot grozījumus projektu iesniegumos un izmaiņas projekta budžeta tāmē, pēc 2014.gada 1.janvāra šie grozījumi būtu *euro*.Tāpat noteikumu projekts paredz termiņa pagarinājumu konsultāciju, aizdevumu un subsidēto procentu likmes piešķiršanai līdz 2014.gada 30.jūnijam. Līgumā par projekta īstenošanu starp Latvijas Investīcijas un attīstības aģentūru (turpmāk – LIAA) un VAS „Latvijas Hipotēku un zemes banka” (turpmāk – LHZB) jau šobrīd ir pateikts, ka līguma darbības termiņš ir līdz 2015.gada 30.jūnijam. Šobrīd MK noteikumu Nr.293 67.1.punkts nosaka šo termiņu līdz 2013.gada 31.decembrim, ņemot vērā Regulas 1998/2006 6.pantu, kas nosaka, ka Regulu Nr.1998/2006 piemēro no 2007.gada 1.janvāra līdz 2013. gada 31.decembrim. Ņemot vērā, ka jauns *de minimis* atbalsta regulējums vēl ir izstrādes stadijā, lai nodrošinātu aizdevumu ar subsidēto procentu likmes pieejamību personām, kas vēlas uzsākt saimniecisko darbību vai saimnieciskās darbības uzsācējiem pēc 2013.gada, nepieciešams pagarināt atbalsta piešķiršanas termiņu atbilstoši Regulas Nr.1998/2006 5.panta 3.punktam, kas nosaka, ka regulas spēkā esamības laika beigās jebkuru *de minimis* atbalstu, kurš atbilst šīs regulas nosacījumiem, var likumīgi īstenot turpmākajos sešos mēnešos, proti, līdz 2014.gada 30.jūnijam. Attiecīgā pieeja ar elektroniskā pasta vēstuli saskaņota arī ar Eiropas Komisijas *DG Competition* pārstāvjiem, kas norāda, ka Regulas Nr.1998/2006 5.panta 3.punkts attiecināms arī uz jauna atbalsta lēmuma pieņemšanu. Jaunajā *de minimis* atbalsta regulējumā ietvertie nosacījumi tiks iestrādāti MK noteikumos Nr.293 līdz ar jaunās *de minimis* regulējuma spēkā stāšanos un tiks noteikts termiņš konsultāciju, aizdevumu un subsidēto procentu likmes piešķiršanai līdz 2015.gada 30.jūnijam. |
| 3. | Saistītie politikas ietekmes novērtējumi un pētījumi | Projekts šo jomu neskar.  |
|  |  |  |

|  |  |  |
| --- | --- | --- |
| 4. | Tiesiskā regulējuma mērķis un būtība | Noteikumu projekts paredz veikt grozījumus MK noteikumos Nr.293, izdarot šādas izmaiņas:1. saskaņā ar 2013.gada 12.septembrī Koalīcijas darba grupā nolemto, palielināt 1.3.1.2.aktivitātes īstenošanai pieejamo finansējumu par 642 689 latiem (914 464 EUR), t.sk. 546 286 latiem (777 295 EUR) ESF finansējuma un 96 403 latiem (137 169 EUR) valsts budžeta finansējuma;
2. pagarināt konsultāciju, aizdevumu un subsidēto procentu likmes piešķiršanas termiņu līdz 2014.gada 30.jūnijam saskaņā ar Regulas Nr.1998/2006 5.panta 3.punktu;
3. grozīt uzraudzības rādītāju par apmācībām;
4. nodrošināt noteikumos lietotās valūtas pāreju uz *euro*.

Noteikumu projekts paredz izteikt summas *euro* un noteikt, ka līdz 2013.gada 31.decembrim norēķinus veic latos un šo noteikumu ietvaros noteiktās summas *euro* pārrēķina latos, ievērojot Padomes 1997.gada 17.jūnija Regulas (EK) Nr. 1103/97 par dažiem noteikumiem attiecībā uz euro ieviešanu noteikto maiņas kursu, Padomes 2013.gada 9.jūlija Regulu (ES) Nr. 870/2013, ar ko groza Regulu (EK) Nr. 2866/98 attiecībā uz euro maiņas kursu Latvijai, kā arī ievērojot Euro ieviešanas kārtības likuma 6.pantā noteiktos noapaļošanas principus. Grozītās tiesību normas *euro* nav personām nelabvēlīgākas par sākotnējo tiesību normu latos un nerada vērā ņemamu negatīvu ietekmi uz valsts budžetu. |
| 5. | Projekta izstrādē iesaistītās institūcijas | Projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Personas, kas vēlas uzsākt saimniecisko darbību un saimnieciskās darbības uzsācēji |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | MK noteikumu Nr.293 pielāgošana pārejai uz *euro* valūtu nerada ietekmi uz pieejamā finansējuma apmēru. |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Noteikumu projekts ir saistīts ar EM sagatavoto Ministru kabineta rīkojuma projektu „Grozījums darbības programmas „Cilvēkresursi un nodarbinātība” papildinājumā” un tiks virzīts izskatīšanai Ministru kabinetā vienlaikus ar rīkojuma projektu.Saskaņā ar rīkojuma projekta „Grozījums darbības programmas „Cilvēkresursi un nodarbinātība” papildinājumā” 4.punktu nav nepieciešams veikt grozījumus 2008.gada 25.marta Ministru kabineta noteikumos Nr.203 „Noteikumi par darbības programmas „Cilvēkresursi un nodarbinātība” papildinājuma 1.3.1.1.1.apakšaktivitātes „Atbalsts nodarbināto apmācībām komersantu konkurētspējas veicināšanai – atbalsts partnerībās organizētām apmācībām” un 1.3.1.1.4.apakšaktivitātes „Atbalsts nodarbināto apmācībām komersantu konkurētspējas veicināšanai – atbalsts komersantu individuāli organizētām apmācībām” projektu iesniegumu atlases pirmo kārtu”. Ir nepieciešami grozījumi Ministru kabineta 2010.gada 30.marta noteikumos Nr.328„Noteikumi par darbības programmas „Cilvēkresursi un nodarbinātība” papildinājuma 1.3.1.1.1.apakšaktivitātes „Atbalsts nodarbināto apmācībām komersantu konkurētspējas veicināšanai – atbalsts partnerībās organizētām apmācībām” projektu iesniegumu atlases otro kārtu”. Šie grozījumi tiek izstrādāti un tiks virzīti izskatīšanai Ministru kabinetā vienlaikus ar šo MK noteikumu projektu. |
| 2. | Cita informācija | Pēc noteikumu projekta ietvaros paredzēto grozījumu stāšanās spēkā tiks veikti atbilstoši grozījumi līgumā par projekta īstenošanu starp LIAA un LHZB. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2013.** | Turpmākie trīs gadi (tūkst. latu) |
| **2014.** | **2015.** | **2016.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | Nav attiecināms | Nav attiecināms | Nav attiecināms | Nav attiecināms | Nav attiecināms |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: |  |  |  |  |  |
| 2.1. valsts pamatbudžets | Nav attiecināms | Nav attiecināms | Nav attiecināms | Nav attiecināms | Nav attiecināms |
| 2.2. valsts speciālais budžets |  |  |  |  |  |
| 2.3. pašvaldību budžets  |  |  |  |  |  |
| 3. Finansiālā ietekme: |  |  |  |  |  |
| 3.1. valsts pamatbudžets | Nav attiecināms | Nav attiecināms | Nav attiecināms | Nav attiecināms | Nav attiecināms |
| 3.2. speciālais budžets |  |  |  |  |  |
| 3.3. pašvaldību budžets  |  |  |  |  |  |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | Nav attiecināms | Nav attiecināms | Nav attiecināms | Nav attiecināms |
| Nav attiecināms | Nav attiecināms | Nav attiecināms | Nav attiecināms |
| Nav attiecināms | Nav attiecināms | Nav attiecināms | Nav attiecināms |
| 5. Precizēta finansiālā ietekme: | X |  |  |  |  |
| 5.1. valsts pamatbudžets | Nav attiecināms | Nav attiecināms | Nav attiecināms | Nav attiecināms |
| 5.2. speciālais budžets |  |  |  |  |
| 5.3. pašvaldību budžets  |  |  |  |  |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Grozījumu ietekmi saistībā ar pāreju uz *euro* (iespējamo ieņēmumu samazinājumu vai izdevumu palielinājumu) iespējams segt, nemainot attiecīgajās budžeta programmās vai apakšprogrammās finansējuma sadalījumu pa ieņēmumu, izdevumu vai finansēšanas klasifikācijas kodiem.  |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
|  1. |  Saistības pret Eiropas Savienību | Ar tiesību akta projektu tiek ieviesta Komisijas Regula (EK) Nr. 1998/2006 (2006. gada 15. decembris) par Līguma 87. un 88. panta piemērošanu *de minimis* atbalstam.  |
|  2. |  Citas starptautiskās saistības | Projekts šo jomu neskar. |
|  3. |  Cita informācija | Projekts šo jomu neskar. |

|  |
| --- |
| **1.tabula****Tiesību akta projekta atbilstība ES tiesību aktiem** |
|  Attiecīgā ES tiesību akta datums, numurs un nosaukums | Ar normatīvo aktu tiek ieviestas Komisijas Regulas (EK) Nr. 1998/2006 (2006. gada 15. decembris) par Līguma 87. un 88. panta piemērošanu *de minimis* atbalstam prasības. |
|  A |  B |  C |  D |
|  Attiecīgā ES tiesību akta panta numurs (uzskaitot katru tiesību aktavienību – pantu, daļu, punktu, apakšpunktu) |  Projekta vienība, kas pārņem vai ievieš katru šīs tabulas A ailē minēto ES tiesību akta vienību |  Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā. Norāda institūciju, kas ir atbildīga par šo saistību izpildi pilnībā |  Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu. Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| *Komisijas Regulas Nr. 1998/2006 5.panta 3 punkts* | *Noteikumu projekta 7.punkts (ar ko groza MK noteikumu Nr.293 67.1 apakšpunktu).* | *ieviesta pilnībā* | *neparedz stingrākas prasības* |
|  Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.Kādēļ? |  Projekts šo jomu neskar. |
|  Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
|  Cita informācija |  Nav. |

|  |
| --- |
| **2.tabula****Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem****Pasākumi šo saistību izpildei** |
|  Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums |  Aizpilda, ja ar projektu izpildītas vai tiek uzņemtas saistības, kas izriet no vairāk nekā viena starptautiskā dokumenta, – jānorāda tā pati informācija, kas prasīta instrukcijas 57.1.apakšpunktā un jau tikusi norādīta arī V sadaļas 2.punkta ietvaros |
|  A |  B |  C |
|  Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei |  Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību. Vai arī norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde |  Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā. Norāda institūciju, kas ir atbildīga par šo saistību izpildi pilnībā |
|  Projekts šo jomu neskar. |  Projekts šo jomu neskar. |  Projekts šo jomu neskar. |
|  Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām |  Projekts šo jomu neskar. |
|  Cita informācija |  Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | MK noteikumu projekta izpildi nodrošinās LIAA un LHZB. |
| 2. | Projekta izpildes ietekme uz pārvaldes funkcijām | MK noteikumu projekta izpilde tiks nodrošināta LIAA un LHZB esošo funkciju ietvaros. |
| 3. | Projekta izpildes ietekme uz pārvaldes institucionālo struktūru. Jaunu institūciju izveide | MK noteikumu projekta izpildei nav nepieciešams izveidot jaunas institūcijas. |
| 4. | Projekta izpildes ietekmes uz pārvaldes institucionālo struktūru. Esošu institūciju likvidācija | MK noteikumu projekta izpildei nav nepieciešams likvidēt esošās institūcijas. |
| 5. | Projekta izpildes ietekmes uz pārvaldes institucionālo struktūru. Esošu institūciju reorganizācija | MK noteikumu projekta izpildei nav nepieciešams reorganizēt esošās institūcijas. |
| 6. | Cita informācija | Nav. |

Anotācijas VI sadaļa – projekts šīs jomas neskar.

Ekonomikas ministrs D.Pavļuts

Vīza: valsts sekretārs J.Pūce

27.11.2013. 12:43

2419

E.Dlohi

67013082, Elina.Dlohi@em.gov.lv